Diari Oficial de la Generalitat Valenciana


Sumari del DOGV 7833, del 21-07-2016 (2016/5841)

Extracte de la Resolució de 19 de juliol de 2016, de la directora general del Servei Valencià d'Ocupació i Formació, per la qual es convoquen per a l'exercici 2016 les subvencions destinades a la contractació de persones joves desocupades en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball..
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7833

Data del DOGV
:   21-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/5841


Data del document
:   19-07-2016

Organisme emissor
:   Servei Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 19 de juliol de 2016, de la directora general del Servei Valencià d'Ocupació i Formació, per la qual es convoquen per a l'exercici 2016 les subvencions destinades a la contractació de persones joves desocupades en col·laboració amb corporacions locals de la Comunitat Valenciana, regulades en l'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball.. [2016/5841]  
BDNS(Identif.):312522  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual pot consultar-se en la Bases de Dades Nacional de Subvencions:  
http://www.pap.minhap.gob.es/bdnstrans  
   
Primer. Beneficiaris  
Podran ser beneficiàries les corporacions locals municipals de la Comunitat Valenciana o entitats dependents o vinculades a aquestes que exercisquen competències en matèria d'ocupació.  
   
Segon. Objecte i àmbit  
La convocatòria té per objecte la concessió de subvencions destinades a la contractació de persones joves desocupades sota la modalitat del contracte en pràctiques per a la realització d'obres o serveis d'interés general en l'àmbit de la Comunitat Valenciana, a fi que adquirisquen experiència professional que facilite la seua posterior inserció en el mercat de treball.  
   
Tercer. Destinataris finals  
1. Els destinataris finals d'aquest programa són les persones joves desocupades menors de 30 anys, inscrites com a demandants d'ocupació en els centres SERVEF d'Ocupació de la Generalitat, que tenen la qualificació professional i restants condicions requerides per a la subscripció d'un contracte en pràctiques.  
2. Es considerarà que la persona jove té una qualificació professional en els termes establits en l'apartat anterior quan es trobe en possessió d'alguna de les titulacions següents:  
a) Llicenciat o diplomat universitari, enginyer o enginyer tècnic, arquitecte o arquitecte tècnic.  
b) Grau universitari.  
c) Estudis de postgrau universitari.  
d) Doctorat.  
e) Tècnic o tècnic superior de Formació Professional Reglada, de la formació professional específica.  
f) Altres titulacions oficialment reconegudes com a equivalents a les anteriors.  
g) Certificat de professionalitat.  
3. Queden excloses les persones que hagen participat en anys anteriors en aquest programa d'ajudes.  
4. En qualsevol cas les dites condicions hauran de complir-se en el moment de la contractació.  
   
Quart. Bases reguladores  
L'Ordre 8/2016, de 7 de juliol, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions en el Programa Iniciativa Social en col·laboració amb corporacions locals de la Comunitat Valenciana, publicada en el Diari Oficial de la Comunitat Valenciana d'11 de juliol de 2016.  
   
Cinqué. Quantia  
1. L'import global màxim per a finançar les subvencions convocades serà de 9.175.000,00 euros.  
2. D'acord amb l'article 10.3 de l'Ordre 8/2016, la dotació pressupostària de la convocatòria serà objecte de territorialització provincial, de forma proporcional al nombre de desocupats inscrits en el SERVEF. En la seua aplicació, s'efectua la distribució provincial de crèdits següents, que té caràcter estimatiu:  
Alacant: 3.538.797,00 euros.  
Castelló: 980.808,00 euros.  
València: 4.655.395,00 euros.  
   
Sisé. Termini de presentació de sol·licituds  
El termini per a la presentació de les sol·licituds serà de 15 dies naturals, comptadors des de l'endemà de la publicació de la resolució en el Diari Oficial de la Comunitat Valenciana.  
  
València, 19 de juliol de 2016.- La directora general del SERVEF: María José Mira Veintimilla.